rejauldu/bengali-wikipedia huggingface dataset:
দ্য জোন অব ইন্টারেস্ট () জোনাথন গ্লেজার পরিচালিত ২০২৩ সালের ঐতিহাসিক নাট্য চলচ্চিত্র। মার্টিন এমিসের ২০১৪ সালের একই নামের উপন্যাসের উপর ভিত্তি করে এর চিত্রনাট্য লিখেছেন গ্লেজার। মার্কিন যুক্তরাষ্ট্র, যুক্তরাজ্য ও পোল্যান্ডের যৌথ প্রযোজনায় নির্মিত চলচ্চিত্রটি আউশভিৎজ কমান্ড্যান্ট রুডলফ হস ও তার স্ত্রীর কনসেন্ট্রেশন ক্যাম্পের পাশে তাদের স্বপ্নের জীবন শুরুকে কেন্দ্র করে আবর্তিত। এতে শ্রেষ্ঠাংশে অভিনয় করেছেন ক্রিস্টিয়ান ফ্রিডেল ও সান্ড্রা হ্যুলার।  ২০২৩ সালের ১৯শে মে ৭৬তম কান চলচ্চিত্র উৎসবে চলচ্চিত্রটি উদ্বোধনী প্রদর্শনীতে সমাদৃত হয় এবং গ্রঁ প্রি ও ফিপরেস্কি পুরস্কার অর্জন করে। এটি ২০২৩ সালের ১৫ই ডিসেম্বর মার্কিন যুক্তরাষ্ট্রে, ২০২৪ সালের ২রা ফেব্রুয়ারি এ২৪ কর্তৃক যুক্তরাজ্যে, এবং ২০২৪ সালের ৯ই ফেব্রুয়ারি গুতেক ফিল্ম কর্তৃক পোল্যান্ডে মুক্তি দেওয়া হবে। ন্যাশনাল বোর্ড অব রিভিউ চলচ্চিত্রটিকে ২০২৩ সালের সেরা ৫ আন্তর্জাতিক চলচ্চিত্র হিসেবে স্থান দেয়। এটি ৯৬তম একাডেমি পুরস্কারে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে ব্রিটিশ নিবেদন হিসেবে নির্বাচিত হয়। চলচ্চিত্রটি ৮১তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র-সহ তিনটি বিভাগে মনোনয়ন লাভ করে।  তথ্যসূত্র  বহিঃসংযোগ    বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর নাট্য চলচ্চিত্র বিষয়শ্রেণী:২০২০-এর দশকের জার্মান ভাষার চলচ্চিত্র বিষয়শ্রেণী:২০২০-এর দশকের ব্রিটিশ চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:পোলীয় নাট্য চলচ্চিত্র বিষয়শ্রেণী:ব্রিটিশ নাট্য চলচ্চিত্র বিষয়শ্রেণী:মার্কিন নাট্য চলচ্চিত্র বিষয়শ্রেণী:জোনাথন গ্লেজার পরিচালিত চলচ্চিত্র বিষয়শ্রেণী:মিকা লিভি সুরারোপিত চলচ্চিত্র বিষয়শ্রেণী:এ২৪ (কোম্পানি)-এর চলচ্চিত্র বিষয়শ্রেণী:ফিল্মফোর প্রডাকশন্সের চলচ্চিত্র বিষয়শ্রেণী:ব্রিটিশ উপন্যাস অবলম্বনে চলচ্চিত্র বিষয়শ্রেণী:মার্টিন এমিসের সৃষ্টিকর্ম অবলম্বনে চলচ্চিত্র বিষয়শ্রেণী:ইহুদি গণহত্যার চলচ্চিত্র বিষয়শ্রেণী:কান গ্রঁ প্রি বিজয়ী
অলসপুর হল আল হাজেন পরিচালিত বাংলাদেশী হাস্যরসাত্মক ধারাবাহিক নাটক। এটি রচনা করেছেন মুহাম্মদ মামুন অর রশিদ। ধারাবাহিকটি ২০১১ সালের ১২ মে থেকে আরটিভিতে প্রচারিত হয়।   কাহিনী  অলসপুর এমন একটি রাজ্য, যেখানে সব অলস লোক এসে বাসা বেঁধেছে। সেখানে মাত্র দুই জন লোক পেশাজীবী। তাদের একজন স্থানীয় ইউনিয়নে member এবং অন্যজন চা দোকানি। কিছু অলস লোক শয়তানি চিন্তাও করে সেখানে। এরকমই একটি গল্পকে নিয়ে গড়ে উঠেছে নাটকের কাহিনী।   অভিনয়শিল্পী ও চরিত্র   চঞ্চল চৌধুরী- উজ্জ্বল (জায়গির মাস্টার)  ফজলুর রহমান বাবু—বক্কর (ঘর জামাই)  লুৎফর রহমান জর্জ—ভজা মেম্বার  আরফান চৌধুরী-- সিরু চা দোকানী।  রিফাত চৌধুরী---- মাকু চৌধুরী, ভজা মেম্বারের বন্ধু।  বিদ্যা সিনহা সাহা মীম---- রুপালী।  সিদ্দিকুর রহমান  আলভী--- আনরসি।  ডলি জহুর- - রুপালির মা এর চরিত্রে।  আনিসুর রহমান মিলন - টার্গেট ও সনেট।  আ খ ম হাসান—মকবুল, ভজা মেম্বারের ধর্ম ভাই  মৌসুমী হামিদ - বেলী  শামীমা তুষ্টি  নওহা মুনীর দিহান—আনরসির বড় বোন, বক্করের বউ।  চিত্রলেখা গুহ—আনরসি ও বেনারসির মা।   তথ্যসূত্র   বিষয়শ্রেণী:২০১১-এ শুরু হওয়া টেলিভিশন ধারাবাহিক বিষয়শ্রেণী:২০১৭-এ সমাপ্ত হওয়া টেলিভিশন ধারাবাহিক বিষয়শ্রেণী:বাংলাদেশী টেলিভিশন ধারাবাহিক
বরুন মুখোপাধ্যায় নিখিল ভারত ফরওয়ার্ড ব্লকের রাজনীতিবিদ। তিনি রাজ্যসভায় পশ্চিমবঙ্গের প্রতিনিধিত্বকারী ভারতের সংসদ সদস্য ছিলেন। তিনি ২০০৬ সালের এপ্রিল থেকে ২০১২ পর্যন্ত সদস্য ছিলেন তবে মে ২০০৮ এ পদত্যাগ করেছিলেন। তিনি ২০০৮ সালের নভেম্বর মাসে আবার রাজ্যসভায় নির্বাচিত হয়েছিলেন এপ্রিল ২০১৪ পর্যন্ত।   বহিঃসংযোগ    রাজ্যসভা ওয়েবসাইটে প্রোফাইল  বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের রাজ্যসভা সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ
দুগদা (ইংরেজি:Dugda) (দেওনগর নামেও পরিচিত), ভারতের ঝাড়খণ্ড রাজ্যের বোকারো জেলার বেরমো মহকুমার চন্দ্রপুরা ব্লক-এর একটি স্থান। এটি চন্দ্রপুরার নিকটে একটি ছোট জনপদ। কয়েকটি ছোট ছোট পাহাড়ের পাদদেশে এর অবস্থান। এই জনপদের বাসিন্দারা মূলত ভারত কোকিং কোল লিমিটেডের (বিসিসিএল) অধীনে দুগদা কয়লা ওয়াশারির কর্মচারী।   ভৌগোলিক অবস্থান  দুগদা ে অবস্থিত।Falling Rain Genomics, Inc - Dugda সমুদ্রপৃষ্ঠ থেকে এর গড় উচ্চতা হল 2২১৮ মিটার (৭১৫ ফুট)।   জনসংখ্যা  ২০১১ সালের জনগণনা অনুসারে দুগদা অঞ্চলের জনসংখ্যা ছিল ২২,৭৪০ জন। এর মধ্যে ১১,৯১২ জন পুরুষ এবং ১০,৮২৮ জন মহিলা ছিলেন। তফশিলী জাতি ছিল ২,৮২৭ জন এবং তপশিলী উপজাতি সংখ্যা ছিল ১,২৪০ জন।  ২০০১ সালের ভারতের জনগণনা অনুসারে দুগদা অঞ্চলের জনসংখ্যা ছিল ১৮,৮৬৪ জন। সমগ্র জনসংখ্যার মধ্যে পুরুষ ৫৪% এবং নারী ৪৬%। দুগদা অঞ্চলের সাক্ষরতার হার ৬৬% ভারতের,জাতীয় সাক্ষরতার গড় হার ৫৯.৫% এর চেয়ে বেশি। এই অঞ্চলের সাক্ষরতার হার পুরুষদের মধ্যে ৭৭%, এবং নারীদের মধ্যে এই হার ৫৪%। এই অঞ্চলের জনসংখ্যার শতকরা ১৪ জনের বয়স ছয় বছরের কম।   সাক্ষরতা  ২০১১ সালের জনগননা অনুসারে দুগদায় মোট সাক্ষরতার সংখ্যা ছিল ১৫,৭৯৪ , যার মধ্যে ৯,২৩৬ জন পুরুষ এবং ৬,৫৬৮ জন মহিলা ছিলেন।   বাজার  দুগদা শহরটির মাঝখানে একটি ছোট বাজার রয়েছে। এই বাজারটি  দুগদা অঞ্চলের চারিদিকে ছড়িয়ে ছিটিয়ে থাকা সাধারণ এবং অন্যান্য  মানুষের দৈনন্দিন চাহিদা পূরণ করে। এই জায়গাটিতে সপ্তাহে দুই দিন হাটও বসে। এখানে অনেকগুলি ভাল স্কুল রয়েছে। এইসব স্কুলের শিক্ষার্থীরা দেশের বিভিন্ন নামী প্রতিষ্ঠানে কাজ করছেন।   দর্শনীয় স্থান  খাণ্ডেশ্বরী মন্দির - এটি দুগদার একটি বিখ্যাত মন্দির। মন্দিরটি পাহাড়ের চূড়ায় অবস্থিত হওয়ায় এই স্থানটি পাহাড়ি মন্দির নামেও পরিচিত। মন্দিরের চারিদিকের দৃশ্য অতি মনোরম। আনেক দর্শনার্থী এই মন্দির দর্শনে আসেন।thumb|right|খাণ্ডেশ্বরী মন্দিরের(পাহাড়ী মন্দির) প্রবেশ পথ)  মিলন কেন্দ্র - এখানে বিভিন্ন সাংস্কৃতিক ও সামাজিক অনুষ্ঠানের হয়।  চিত্রশালা    তথ্যসূত্র   বিষয়শ্রেণী:বোকারো জেলার শহর ও নগর বিষয়শ্রেণী:ঝাড়খণ্ডের শহর ও নগর
থাম্ব|মার্লিন আলভারেঙ্গা মার্লিন আলভারেঙ্গা (জন্ম: ১৪ ফেব্রুয়ারি ১৯৮৫) হলেন একজন হন্ডুরান রাজনীতিবিদ এবং যাজক। ২০১৭ সালের ২২শে মে থেকে তিনি দুর্নীতি দমন দলেরMarlene Alvarenga asumió este martes la presidencia del Pac  বর্তমান সভাপতি, ২০১৭ সালের সাধারণ নির্বাচনের রাষ্ট্রপতি প্রার্থী এবং ২০১৩ সাল থেকে জাতীয় কংগ্রেসের সদস্য।  মার্লিন তেগুসিগালপাতে একটি খ্রিস্টান ইভানজেলিকাল পরিবারে জন্মগ্রহণ করেছিলেন যেখানে রাজনীতি ছিল এক নিষিদ্ধ বিষয়। তিনি স্পেনের ডেনির নর্মাল স্কুল থেকে পড়াশোনা শেষ করেছিলেন এবং হন্ডুরাস প্রযুক্তি বিশ্ববিদ্যালয় (ইউটিএইচ) থেকে মানবসম্পদে স্নাতকোত্তর ডিগ্রি অর্জন করেছেন।MARLENE ALVARENGA   ২০১৩ সালে ডেপুটি নির্বাচিত হওয়ার আগে মার্লিন এবং তাঁর স্বামী, পুলিশ অফিসার রুবান সান্টোস রিভেরা যাজক ছিলেন, তাঁরা ঈশ্বরের বাক্য প্রচারের জন্য নিজেদের উৎসর্গ করেছিলেন। এই সময় মার্লিন তাঁর দ্বিতীয় সন্তানের জন্ম দেওয়ার প্রতীক্ষা করছিলেন।Diputada Marlene Alvarenga    অভ্যন্তরীণ নির্বাচনে নাসরাল্লাকে পরাজিত করার পরে তিনি পিএসি সভাপতি নির্বাচিত হয়েছিলেনMarlene Alvarenga: Candidat@ presidencial Marlene Alvarenga sin rival en elecciones internas del PAC    তিনি বিভিন্ন বিতর্কে জড়িত ছিলেন, যেমন হন্ডুরাসের জাতীয় সঙ্গীতের একটি অংশ পরিবর্তনের জন্য প্রস্তাব দায়ের করা,Diputada del PAC propone cambiar letra del Himno de Honduras  সমগ্র দেশকে ক্যাথলিক হতে আহ্বান জানানো,Marlene Alvarenga: En el país ya no formaremos empleados sino empleadores.  ২০১৮ সালে দল থেকে ওসমান চাভেজকে বহিষ্কার করা ইত্যাদিMarlene Alvarenga expulsa al diputado Osman Chávez del PAC । ২০১৭ সালের নির্বাচনে তাঁকে নির্বাচনী জালিয়াতির অভিযোগেMarlene Alvarenga desmiente que este reclamando un fraude en su contra  এবং ক্যাচিরোস অপরাধী সংস্থার অংশ বলে অভিযুক্ত করা হয়েছিল।Salvador Nasralla acusa a Marlene Alvarenga de ser infiltrada de “Los Cachiros”    তথ্যসূত্র   বিষয়শ্রেণী:২১শ শতাব্দীর নারী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:তেগুসিগালপার ব্যক্তি বিষয়শ্রেণী:হন্ডুরান রোমান ক্যাথলিক বিষয়শ্রেণী:রাজনীতিতে হন্ডুরান নারী বিষয়শ্রেণী:হন্ডুরাসের রাষ্ট্রপতি পদপ্রার্থী বিষয়শ্রেণী:২১শ শতাব্দীর হন্ডুরীয় নারী রাজনীতিবিদ বিষয়শ্রেণী:২১শ শতাব্দীর হন্ডুরীয় রাজনীতিবিদ
সুনীল কুমার গুপ্ত (৭ জুলাই ১৯১৪-৩০ এপ্রিল ২০০৯) বাংলাদেশের বরিশাল জেলার রাজনীতিবিদ,  মুক্তিযুদ্ধের সংগঠক, সাবেক মন্ত্রী ও সাবেক সংসদ সদস্য।   জন্ম ও প্রাথমিক জীবন  সুনীল কুমার গুপ্ত ৭ জুলাই ১৯১৪ সালে বরিশাল জেলার আগৈলঝাড়া উপজেলার গৈলা ইউনিয়নের উত্তর সিহিপাশা গ্রামে জন্মগ্রহণ করেন।   রাজনৈতিক ও কর্মজীবন  সুনীল কুমার গুপ্ত জাতীয় পার্টির প্রেসিডিয়াম সদস্য ছিলেন। তিনি  জিয়াউর রহমানের নেতৃত্বে বাংলাদেশ জাতীয়তাবাদী দলে যোগদিয়ে ১৯৭৯ সালের দ্বিতীয় জাতীয় সংসদ নির্বাচনে বাকেরগঞ্জ-৫ আসন থেকে সংসদ সদস্য নির্বাচিত হয়েছিলেন। জিয়াউর রহমানের মন্ত্রিসভায় তিনি জ্বালানি ও খনিজ সম্পদ মন্ত্রণালয়ের প্রতিমন্ত্রী ছিলেন।  তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাকেরগঞ্জ-১ আসন থেকে সংসদ সদস্য নির্বাচিত হয়েছিলেন। এরশাদের মন্ত্রিসভায় তিনি পশু সম্পদ মন্ত্রণালয়ের মন্ত্রী ছিলেন।   মৃত্যু  সুনীল কুমার গুপ্ত ৩০ এপ্রিল ২০০৯ সালে ঢাকার বারডেম জেনারেল হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯১৪-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বরিশাল জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের সাবেক রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জিয়াউর রহমানের মন্ত্রিসভার সদস্য বিষয়শ্রেণী:এরশাদের মন্ত্রিসভার সদস্য বিষয়শ্রেণী:আবদুস সাত্তারের মন্ত্রিসভার সদস্য বিষয়শ্রেণী:বাংলাদেশের যুব ও ক্রীড়া মন্ত্রী বিষয়শ্রেণী:বাংলাদেশের মৎস্য ও প্রাণিসম্পদমন্ত্রী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:আগৈলঝাড়া উপজেলার ব্যক্তি বিষয়শ্রেণী:বাংলাদেশের ভূমিমন্ত্রী
ম্যাথওয়ার্কসের সিমুলিঙ্ক মাল্টিডোমেইন ডাইনামিক সিষ্টেমের জন্য একটি মডেলিং এবং সিমুলেশন সফটওয়্যার টুল। এটি ম্যাটল্যাবের অন্যান্য অংশের সাথে গভীরভাবে সম্পৃক্ত এবং এটি থেকে ম্যাটল্যাব চালানো যেতে পারে। সির্মুলিঙ্ক কন্ট্রোল সিস্টেম, ডিজিটাল সিগন্যাল প্রোসেসিং-এ মাল্টিডোমেইন সিমুলেশন ও ডিজাইন তৈরীতে ব্যপকভাবে ব্যবহৃত হয়।   অ্যাডঅনসমূহ  সিমুলিঙ্কের সাথে ব্যবহারের জন্য ম্যাথওয়ার্কস ও অন্যান্য প্রতিষ্ঠানের তৈরি অনেক সফটওয়্যার ও হার্ডওয়্যার রয়েছে।  রিয়েল-টাইম ওয়ার্কশপের মাধ্যমে সিমুলিঙ্ক থেকে সহজে সি কোড তৈরি করা যেতে পারে। এর কোডের দক্ষতা ও ফ্লেক্সিবিলিটি বৃদ্ধির সাথে সাথে বিশেষত এমবেডেড সিষ্টেমের ক্ষেত্রে এটি আরও বেশি জনপ্রিয় হয়ে উঠছে। রিয়েল-টাইম ওয়ার্কশপ এমবেডেড কোডার এমবেডেড সিষ্টেমে ব্যবহার উপযোগী কোড উৎপদনে সম্ভব। এটি একাধিক এমবেডেড টার্গেট সমর্থন করে যথা- ইনফিনিয়ন সি১৬৬, মটোরোলা এমপিসি৫৫৫, মটোরোলা ৬৮এইচসি১২, টিআই সি২০০০, টিআই সি৬০০০।  সিমুলিঙ্ক এইচডিএল কোডারের মাধ্যমে সিমুলিঙ্ক ও স্ট্যাটফ্লো থেকে ভিএইচডিএল ও ভেরিলগ কোড প্রস্তুত সম্ভব।   আরও দেখুন   ডাটাফ্লো প্রোগ্রামিং  স্ট্যাটফ্লো  ল্যাব ভিউ   তথ্যসূত্র    বহিঃসংযোগ   ম্যাথওয়ার্কসের ওয়েবপেজ   সিমপাওয়ারসিস্টেম   পারস হোমপেজ  বিষয়শ্রেণী:গাণিতিক প্রতিরূপ নির্মাণ বিষয়শ্রেণী:সংখ্যাসূচক সফটওয়্যার বিষয়শ্রেণী:সিমুলেশন প্রোগ্রামিং ভাষাসমূহ বিষয়শ্রেণী:ভিজুয়াল প্রোগ্রামিং ভাষাসমূহ বিষয়শ্রেণী:ক্রস-প্ল্যাটফর্ম সফটওয়্যার বিষয়শ্রেণী:সিমুলেশন সফটওয়্যার বিষয়শ্রেণী:লিনাক্স সফটওয়্যার
অসেটীয় জাতি ( অসেটীয়: ир, ирæттæ/дигорӕ, дигорӕнттӕ ) হলো একটি ইরানি নৃতাত্ত্বিক গোষ্ঠী, যারা ওশেটিয়ার আদিবাসী, যা ককেশাস পর্বতমালার উত্তর এবং দক্ষিণ দিকে অবস্থিত একটি অঞ্চল। তারা স্থানীয়ভাবে অসেটীয় ভাষায় কথাবার্তা বলে, যা ইন্দো-ইউরোপীয় ভাষা পরিবারের একটি পূর্ব ইরানীয় ভাষা এবং তাদের বেশিরভাগ সদস্যই দ্বিতীয় ভাষা হিসাবে রুশ ভাষায় সাবলীলভাবে কথা বলতে পারে। Merriam-Webster (2021), s.v.  বর্তমান ওসেটিয়া অঞ্চলটি রাজনৈতিকভাবে রাশিয়ার উত্তর ওসেটিয়া-আলানিয়া এবং দক্ষিণ ওসেটিয়ার ডি ফ্যাক্টো দেশের ( এটি জাতিসংঘ কর্তৃক রশ–অধিকৃত অঞ্চল হিসেবে স্বীকৃত, যা আইনত জর্জিয়ার অংশ ) মধ্যে বিভক্ত হয়ে আছে। তাদের নিকটতম ঐতিহাসিক ও ভাষাগত আত্মীয় জাস জাতি, যারা হাঙ্গেরির জাস নাগিকুন-সোলনোক কাউন্টির উত্তর-পশ্চিম অংশের জাসসাগ অঞ্চলে বাস করে। মধ্যযুগীয় অ্যালানদের বংশোদ্ভূত তৃতীয় দল হল মঙ্গোলিয়ার আসুদ জাতির লোকেরা। জাস ও আসুদ উভয় দীর্ঘদিন ধরে একীভূত হয়ে আছে; শুধুমাত্র ওসেটীয়রা অ্যালানি ভাষা এবং অ্যালান পরিচয়ের একটি রূপ সংরক্ষণ করেছে।   অসেটীয়দের সংখ্যাগরিষ্ঠ হলো পূর্বদেশীয় অর্থোডক্স খ্রিস্টান এবং একটি বিশাল সংখ্যালঘু ইসলাম ধর্ম ও উতসদিন নামে একটি জাতিগত অসেটীয় ধর্ম মেনে চলে।    তথ্যসূত্র   বিষয়শ্রেণী:রাশিয়ার জাতিগোষ্ঠী বিষয়শ্রেণী:তুরস্কের জাতিগোষ্ঠী বিষয়শ্রেণী:সিরিয়ার জাতিগোষ্ঠী বিষয়শ্রেণী:ইরানি নৃতাত্ত্বিক গোষ্ঠী বিষয়শ্রেণী:ককেশাস মানুষ
ওমর মাহমুদ গাবের (; জন্ম: ৩০ জানুয়ারি ১৯৯২) হলেন একজন মিশরীয় পেশাদার ফুটবলার, যিনি মেজর লিগ সকারের ক্লাব লস অ্যাঞ্জেলেস এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।   আন্তর্জাতিক  ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।   সম্মাননা   ক্লাব  জামালেক  মিশরীয় প্রিমিয়ার লিগ: ২০১৪–১৫  মিশর কাপ: ২০১২–১৩, ২০১৩–১৪, ২০১৪–১৫  বাসেল  সুইস সুপার লিগ: ২০১৬–১৭  সুইস কাপ: ২০১৬–১৭   আন্তর্জাতিক  মিশর  আফ্রিকা কাপ অফ নেশন্স রানার-আপ: ২০১৭   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:কায়রোর ক্রীড়াবিদ বিষয়শ্রেণী:মিশরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জামালেক এসসি খেলোয়াড় বিষয়শ্রেণী:সুইজারল্যান্ডে প্রবাসী ফুটবলার বিষয়শ্রেণী:সুইস সুপার লিগের খেলোয়াড় বিষয়শ্রেণী:২০১১ ক্যাফ অনূর্ধ্ব-২৩ চ্যাম্পিয়নশিপের খেলোয়াড় বিষয়শ্রেণী:মিশরের অলিম্পিক ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:পিরামিডস ফুটবল ক্লাবের খেলোয়াড় বিষয়শ্রেণী:লস অ্যাঞ্জেলেস ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:মার্কিন যুক্তরাষ্ট্রে প্রবাসী ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:মিশরের আন্তর্জাতিক যুব ফুটবলার বিষয়শ্রেণী:জামালেক স্পোর্টিং ক্লাবের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
যুগান্তর পত্রিকা ছিলো যুগান্তর দলের মুখপত্র। ১৯০৬ সালের ১৮ মার্চ প্রথম যুগান্তর পত্রিকা প্রকাশ হয়। জাতীয়তাবাদী পত্রিকা যুগান্তরের সম্পাদক ছিলেন বিপ্লবী ভূপেন্দ্রনাথ দত্ত। লেখকদের মধ্যে ছিলেন উপেন্দ্রনাথ বন্দ্যোপাধ্যায়, দেবব্রত বসু, অবিনাশচন্দ্র ভট্টাচার্য, বারীন্দ্রকুমার ঘোষ, কিরণচন্দ্র মুখোপাধ্যায়, চারুচন্দ্র রায় প্রমুখ। ওই সময় যুগান্তর পত্রিকার লেখা হতে অগ্নিস্ফুলিঙ্গ বাহির হতো। যুগান্তর পত্রিকা ঐ সময় খুব জনপ্রিয় ছিলো। সরকার যুগান্তর পত্রিকা বন্ধ করে দিয়েছিলো, কিন্তু যুগান্তর বন্ধ হয় নাই, গোপনে বের হয়েছে। সকল দলের লোকই যুগান্তর পত্রিকা নিজের মতো করে প্রচার করতো।ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ২৪।  তথ্যসূত্র   বিষয়শ্রেণী:যুগান্তর সমিতি বিষয়শ্রেণী:অনুশীলন সমিতি বিষয়শ্রেণী:কলকাতার সংবাদপত্র বিষয়শ্রেণী:ভারতীয় স্বাধীনতা আন্দোলনের সাহিত্য বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:পশ্চিমবঙ্গের বিলুপ্ত সংবাদপত্র বিষয়শ্রেণী:১৯০৬-এ ভারতে প্রতিষ্ঠিত বিষয়শ্রেণী:ভারতের বিলুপ্ত সংবাদপত্র বিষয়শ্রেণী:১৯০৬-এ প্রতিষ্ঠিত সংবাদপত্র
থাম্ব| তিনরকম ভারতীয় চাটনি ভারতীয় রন্ধনশৈলীতে ব্যবহৃত ফোড়নগুলোর একটি তালিকা নীচে দেওয়া হল।   শুকনো গুঁড়ো  থাম্ব| এক প্রকার গরম মসলা   জোয়ান  হিং  বিট লবণ  এলাচ গুঁড়া  শুকনা মরিচের গুঁড়া  ধনে গুঁড়া  বারসুঙ্গা  গরম মশলা  আদা, আদা গুঁড়ো  হিমালয় লবণ  জিরা (ভারতীয় জিরা )  সরিষা দানা  হলুদ   চাটনি  থাম্ব| দক্ষিণ ভারতে শুকনা মরিচ দিয়ে তৈরি এক প্রকার রসুন চাটনি   চাম্মান্দি পদি  ধনে চাটনি  নারকেলের চাটনি  রসুনের চাটনি (তাজা রসুন, নারকেল এবং চীনাবাদাম দিয়ে তৈরি)  চুনের চাটনি (পুরো, কাঁচা চুন দিয়ে তৈরি)  আমের চাটনি (কেরি) চাটনি (পাকা, সবুজ আম থেকে তৈরি)  পুদিনা চাটনি  পিঁয়াজ চাটনি  সৌন্দ চাটনি (শুকনো আদা এবং তেঁতুলের পেস্ট দিয়ে তৈরি)  তেঁতুলের চাটনি (ইমলি চাটনি)  টমেটো চাটনি   সস    রায়তা (শসা ও দই দিয়ে তৈরি)   আরও দেখুন    মশলার তালিকা  আচার  বিষয়শ্রেণী:ভারতীয় রন্ধনশৈলী সম্পর্কিত তালিকা বিষয়শ্রেণী:ফোড়ন বিষয়শ্রেণী:ভারতীয় ফোড়ন
কুন্দপুকুর ইউনিয়ন  বাংলাদেশের নীলফামারী জেলার সদর উপজেলার অন্তর্গত একটি ইউনিয়ন।  অবস্থান নীলফামারী শহরে কাছে ও শহর থেকে দক্ষিণ দিকে অবস্থিত।  ইতিহাস জনসংখ্যা শিক্ষা  বিদ্যালয়  উত্তর বালাপাড়া সরকারি প্রাথমিক বিদ্যালয়।  কুন্দপুকুর সরকারী প্রাথমিক বিদ্যালয়।   গুয়াবাড়ি সরকারী প্রাথমিক বিদ্যালয়।  সুটিপাড়া সরকারী প্রাথমিক বিদ্যালয়।  মধ্যেসুটিপাড়া প্রাথমিক বিদ্যালয়।  দক্ষিণ সুটিপাড়া সরকারী  প্রাথমিক বিদ্যালয়।  কুন্দপুকুর উচ্চ বিদ্যালয়।  ফুলতলা বহুমুখী উচ্চ বিদ্যালয়।  সুটিপাড়া বালিকা উচ্চ বিদ্যালয়।  শখের বাজার ভোকেশনাল স্কুল।  সালহাটি স্কুল অ্যান্ড কলেজ।  কলেজ  বারোঘরিয়া মহিলা বিএম কলেজ।  সুটিপাড়া মডেল কলেজ।  অর্থনীতি কুন্দুপুকুর ইউনিয়নের অর্থনীতি মূলত কৃষিনির্ভর। এই ইউনিয়নের বেশিরভাগ লোক কৃষি পেশার সাথে জড়িত। এখানকার প্রধান অর্থকরী ফসল ধান, ভুট্টা,আলু,গম,মরিচ,পেঁয়াজ,পটল,করলা সরিষা,টমেটো, বিভিন্ন ধরণের শাকসবজি সহ ইত্যাদি। কুন্দুপুকুর ইউনিয়নে বেশ কয়েকটি ছোট বড় বাজার আছে । সবচেয়ে বড় বাজার হলো পুলের হাট ও ডেবিরডাঙ্গা।   তথ্যসূত্র
সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান ছিল, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছে।https://prowrestling.net/site/2019/08/11/wwe-summerslam-kickoff-show-results-powells-review-of-the-pre-show/ এটি সামারস্ল্যাম কালানুক্রমিকের অধীনে প্রচারিত দ্বাত্রিংশ অনুষ্ঠান ছিল। এই অনুষ্ঠানটি ২০১৯ সালের ১১ই আগস্ট তারিখে কানাডার অন্টারিওয়ের টরন্টোর স্কটিয়াব্যাংক এরিনায় অনুষ্ঠিত হয়েছে।  প্রাক-প্রদর্শনে তিনটি সহ মূল অনুষ্ঠান মিলিয়ে মোট ১২টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে সেথ রলিন্স ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ম্যাচে ব্রক লেজনারকে হারিয়েছে। এই অনুষ্ঠানে ফিন ব্যালরের বিরুদ্ধে একক ম্যাচে ব্রে ওয়্যাট তার নতুন অবতার "দ্য ফিন্ড" অভিষেক করেছেন, যেটি দ্য ফিন্ড জয়লাভ করেছে। অন্যান্য শীর্ষস্থানীয় ম্যাচে, শার্লট ফ্লেয়ার ট্রিশ স্ট্র্যাটাসকে সাবমিশনের মাধ্যমে, কেভিন ওয়েন্স শেন ম্যাকম্যানকে এবং গোল্ডবার্গ ডলফ জিগলারকে হারিয়েছে। এছাড়াও কফি কিংস্টন বনাম র‌্যান্ডি অরটন ম্যাচটি ডাবল কাউন্টআউটের মাধ্যমে শেষ হয়েছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র, স্ম্যাকডাউন এবং ২০৫ লাইভ ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান র, স্ম্যাকডাউন এবং ২০৫ লাইভে প্রদর্শন করা হয়েছে।  পটভূমি সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান। ১৯৮৮ সালের ২৯শে আগস্ট তারিখে প্রথমবারের মতো সামারস্ল্যাম অনুষ্ঠিত হয়েছে।  ২০১৯ সালের এই অনুষ্ঠানটি সামারস্ল্যাম কালানুক্রমিকের দ্বাত্রিংশ অনুষ্ঠান ছিল, যা ১১ই আগস্ট তারিখে কানাডার অন্টারিওয়ের টরন্টোর স্কটিয়াব্যাংক এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়েছে।  ফলাফল  তথ্যসূত্র  বহিঃসংযোগ     ২০১৯ সামারস্ল্যাম সামারস্ল্যাম বিষয়শ্রেণী:আগস্ট ২০১৯-এ কানাডায় ঘটনা বিষয়শ্রেণী:২০১৯-এ অন্টারিও বিষয়শ্রেণী:অন্টারিওতে ঘটনা বিষয়শ্রেণী:টরন্টোতে পেশাদার কুস্তি
বিডি ০৮ বাংলাদেশ সশস্ত্র বাহিনীর প্রধান অ্যাসল্ট রাইফেল। এটা মূলত চীনা টাইপ ৮১ রাইফেল-এর বাংলাদেশী সংস্করণ। টাইপ ৮১ এবং বিডি ০৮ রাইফেল দেখতে অনেকটা এক তবে এর মধ্যে অনেক পরিবর্তন করা হয়েছে। যেমন: এতে ফিক্সড গ্যাস অপারেটর এর বদলে ফ্লোটিং গ্যাস অপারেটর ব্যবহার করা হয়েছে যা ঝাকি কমাতে সাহায্য করে। এছাড়া এর কার্যকরী দুরত্ব প্রায় ৫০০ মিটার। এর দ্বারা গ্রেনেড নিক্ষেপ করা যায় এবং এতে আধুনিক সাইট ও লেজার ব্যবহার করা যায়। এটি ৫০০ মিটার দূরত্ব পর্যন্ত ৯৯% নির্ভুলভাবে লক্ষ্যভেদ করতে সক্ষম।বিডি ০৮ বাংলাদেশ সমরাস্ত্র কারখানায় তৈরি হয়।   ইতিহাস  ১৯৮১ সালে নাগাদ পিপলস লিবারেশন আর্মি (পিএলএ) কর্তৃক চীনে টাইপ ৮১ অ্যাসাল্ট রাইফেল সার্ভিসে চালু করা হয়েছিল কিন্তু ১৯৮০ এর দশকের শেষের দিকে পর্যন্ত তা ব্যাপকভাবে ছড়িয়ে পড়েনি। এটি সোভিয়েত এসকেএস কারবিন এবং টাইপ ৫৬ রাইফেল (একটি চীনা লাইসেন্সে নির্মিত একে-৪৭ ধরনের রাইফেল) এর প্রতিস্থাপিত রূপ। ১৯৮০ সালের মাঝামাঝি সময়ে চীন ও ভিয়েতনামের সীমান্ত বিরোধের সময় এটি প্রথম যুদ্ধের ব্যবহার আসে। পিএলএ তার টাইপ -৮১-এর বেশিরভাগগুলো বর্তমানে টাইপ ৯৫ অথবা টাইপ ০৩ সিরিজের সাথে প্রতিস্থাপিত করেছে, যদিও এটি এখনও রক্ষণাবেক্ষণ এবং সশস্ত্র পুলিশে চীনে ব্যবহৃত হচ্ছে। পরবর্তিতে বাংলাদেশ সেনাবাহিনীর অন্তর্গত বাংলাদেশ সমরাস্ত্র কারখানায় এর নকশার সংস্করণ ও পরিমার্জনার মাধ্যমে ২০০৮ সালে নাগাদ বিডি-০৮ এর উৎপাদন শুরু হয়।   উৎপাদন  বাংলাদেশ সমরাস্ত্র কারখানার প্রতিষ্ঠার কাজ প্রথম শুরু হয় ১৯৬৮ সালে চীন সরকারের আর্থিক ও কারিগরি সহায়তায়। ১৯৭০ সালের ৬ এপ্রিল প্রতিষ্ঠানটির অনুষ্ঠানিক প্রতিষ্ঠার কাজ শুরু হয়। ১৯৯৮ সালে এটিকে আর্মির চীফ অফ স্ট্যাফ স্যাক্রেটারিয়েটের মধ্যে অন্তর্ভুক্ত করা হয় এবং পুরো প্রতিষ্ঠানটিকে নতুন করে সাজানো হয়। ২০০৪-০৫ অর্থবছরে রাইফেল বিডি-০৮ প্রস্তুতের পরিকল্পনা প্রক্রিয়া শুরু হয়। যা সফলতা পায় ২০০৮ সালে নাগাদ। বর্তমানে বাংলাদেশ সমরাস্ত্র কারখানায় রাইফেলটির বার্ষিক উৎপাদন বাড়িয়ে ১৪ হাজারে উন্নীত করা হয়েছে।   ব্যবহারকারী    বাংলাদেশ সেনাবাহিনী  বাংলাদেশ নৌবাহিনী  বাংলাদেশ বিমান বাহিনী  বাংলাদেশ পুলিশ  বর্ডার গার্ড বাংলাদেশ  বাংলাদেশ কোস্টগার্ড  র‍্যাপিড এ্যাকশন ব্যাটালিয়ন(র‍্যাব) এবং বাংলাদেশের অন্যান্য আইন প্রয়োগকারী সংস্থা।   তথ্যসূত্র    বহিঃসংযোগ  News report on BD-08 Assault Rifle  বিষয়শ্রেণী:আগ্নেয়াস্ত্র বিষয়শ্রেণী:অ্যাসল্ট রাইফেল
নেপালের দ্বিতীয় ফেডারেল পার্লামেন্ট ২০২৩ সালের ০৯ জানুয়ারি  ২০২২ সাধারণ নির্বাচনে নির্বাচিত সদস্যদের নিয়ে গঠিত হয়েছিল। ২০২২ সালের ২০ নভেম্বর নির্বাচন অনুষ্ঠিত হয়। নির্বাচনে ২৭৫ জন সংসদ সদস্যের (এমপি) মধ্যে প্রতিটি নির্বাচনী এলাকার জন্য ১৬৫ জন এবং দলীয় তালিকার মাধ্যমে ১১০ জন প্রতিনিধি পরিষদে নির্বাচিত হন।  ৯ জানুয়ারী ২০২৩ সালে প্রথমবারের মতো সংসদের অধিবেশন হয়।   নেতা   প্রতিনিধি সভা   প্রতিনিধি সভার স্পিকার: দেব রাজ ঘিমিরে (নেকপা (এমালে))  প্রতিনিধি সভার ডেপুটি স্পিকার: ইন্দিরা রানামগর (রাষ্ট্রীয় স্বতন্ত্র পার্টি)  প্রতিনিধি সভার নেতা (প্রধানমন্ত্রী): পুষ্পকমল দাহাল (নেকপা (মাওবাদী কেন্দ্র))  বিরোধী দলের নেতা: শের বাহাদুর দেউবা (নেপালি কংগ্রেস)   রাষ্ট্রীয় সভা   রাষ্ট্রীয় সভার সভাপতি : গনেশ প্রসাদ তিমিলসিনা   টীকা   তথ্যসূত্র  বিষয়শ্রেণী:প্রতিনিধি সভার (নেপাল) সদস্য ২০২২–২০২৭
thumb|যমুনা নদীর তীরে কুদসিয়া প্রাসাদের আঁকা ছবি () thumb|১৮৫৭ সালের বিদ্রোহের পর রাজপ্রাসাদের ব্যাপকভাবে ক্ষতিগ্রস্ত শাহী মসজিদ thumb|শাহী মসজিদ ২০১২ সালে কুদসিয়া বাগ (ইংরেজি: Qudsia Garden) হল ভারতের পুরান দিল্লি-তে অবস্থিত একটি ১৮ শতকের বাগান কমপ্লেক্স এবং প্রাসাদ।  thumb|কুদাসিয়া বাগ-এর প্রবেশপথ  ইতিহাস কমপ্লেক্সটি ১৭৪৮ সালে মুঘল সম্রাট আহমেদ শাহ বাহাদুর-এর মা কুদসিয়া বেগম-এর জন্য নির্মিত হয়েছিল। এটি পুরানো শহরের উত্তরে অবস্থিত। পূর্বে জাঁকজমকপূর্ণ প্রাসাদ ছিল, যা অপ্রচলিত হওয়ার আগে উত্তরাধিকারীর অন্তর্গত ছিল। ১৮৫৭ সালের ভারতীয় বিদ্রোহ-এর  সময় এর বড় অংশ ধ্বংস হয়ে যায়।  বর্তমানে শুধুমাত্র একটি প্রবেশদ্বার, শাহী (সম্রাটের) মসজিদ এবং আস্তাবল অবশিষ্ট রয়েছে।{{Cite web |url=http://www.bl.uk/onlinegallery/onlineex/apac/photocoll/k/019pho000000052u00019000.html  |title=Khoodsia Baug [Qudsia Bagh] Musjeed, Delhi |date=2009-03-26 |publisher=British Library |access-date=2014-01-08 ইতিহাসবিদ হাসান জাফর উল্লেখ করেছেন যে, বাগানটি ভারতীয় প্রত্নতাত্ত্বিক জরিপ রেকর্ড-এ একটি সংরক্ষিত স্মৃতিস্তম্ভ হিসাবে রেকর্ড করা হয়েছে।Volume II, p. 295, No. 11 দিল্লির মিউনিসিপ্যাল ​​কর্পোরেশন-এর পরিকল্পনা রয়েছে "কুদসিয়া বাগ"-এর নাম পরিবর্তন করে সিটি কমিশনারের নামে "এমএম আগরওয়াল পার্ক" হিসেবে নামকরণ করার, কিন্তু তা প্রতিবাদের সম্মুখীন হয়।   আরও দেখুন   সুনেহরি মসজিদ  লাল বাংলা হল ভারতের দিল্লি-তে অবস্থিত দুটি সাম্রাজ্যের শেষ-মুঘল সমাধি, যা ভারতীয় পুরাতত্ত্ব সর্বেক্ষণ-এর অধীনে সুরক্ষিত।  খায়রুল মানাজিল বা খাইর-উল-মানাজিল (অর্থ: বাড়িগুলির মধ্যে সবচেয়ে শুভ) হল একটি ঐতিহাসিক মসজিদ যা ১৫৬১ সালে নয়া দিল্লি, ভারত-এ নির্মিত হয়েছিল।   তথ্যসূত্র    বহিঃসংযোগ   বিষয়শ্রেণী:দিল্লির ইতিহাস বিষয়শ্রেণী:ভারতের মুঘল বাগান বিষয়শ্রেণী:দিল্লির প্রাসাদ বিষয়শ্রেণী:দিল্লির জাতীয় গুরুত্বের স্মৃতিস্তম্ভ